നടന് രജത് ബേഡിയുടെ കാര് തട്ടിയ യുവാവ് മരിച്ചു Latest നടന് രജത് ബേഡിയുടെ കാര് തട്ടിയ യുവാവ് മരിച്ചു. മുംബൈ സ്വദേശിയായ രാജേഷ് ദൂതാണ് മരിച്ചത്. മുംബൈ കൂപ്പര് ഹോസ്പിറ്റലില് ചികിത്സയില് കഴിയവെയാണ് മരണം. ബുധനാഴ്ച രാവിലെ അന്ധേരിക്കടുത്തായിരുന്നു അപകടം. പരിക്കേറ്റ ഇയാളെ ആശുപത്രിയിലാക്കി നടന് കടന്നുകളഞ്ഞെന്ന പരാതിയെ തുടര്ന്ന് രജത് ബേഡിക്കെതിരെ കേസെടുത്തിരുന്നു. തന്റെ കാറിടിച്ചാണ് രാജേഷിന് പരിക്കേറ്റതെന്ന് രജത് ആശുപത്രി അധികൃതരോട് പറഞ്ഞിരുന്നു. സഹായിക്കാമെന്ന് ഉറപ്പ് പറഞ്ഞ രജത് അല്പ്പസമയത്തിന് ശേഷം ആശുപത്രിയില് നിന്നും പോകുകയായിരുന്നു. ജോലി കഴിഞ്ഞ് മടങ്ങി വരുമ്ബോള് റോഡ് മുറിച്ച് കടക്കുന്നതിനിടെയാണ് അപകടമുണ്ടായത്. ഐ.പി.സി., മോട്ടോര് വാഹന നിയമങ്ങളിലെ വിവിധ വകുപ്പുകള് പ്രകാരമാണ് നടനെതിരേ ആദ്യം കേസ് രജിസ്റ്റര് ചെയ്തത്. ഇപ്പോള് സെഷന് 304A കൂടി ചേര്ത്ത് അശ്രദ്ധമൂലം സംഭവിച്ച മരണം കേസെടുത്തിരിക്കുകയാണ്. നടന്റെ അറസ്റ്റ് ഇതുവരെ രേഖപ്പെടുത്തിയിട്ടില്ല. സംഭവ സ്ഥലത്തെ സിസിടിവി ദൃശ്യങ്ങളില് നിന്ന് വേണ്ടത്ര തെളിവുകള് ലഭിച്ചില്ലെന്ന് പോലീസ് പറയുന്നു. English Summary : man hit by rajat bedi s car dies police register case rajesh baudh accident death